Успехи - Атлетико Мадрид - Ла Лига - Sportal.bg
Атлетико Мадрид	Atletico Madrid
Шампион на Испания (десет пъти): 1939-40, 1940-41, 1949-50, 1950-51, 1965-66, 1969-70, 1972-73, 1976-77, 1995-96, 2013-14.
Купа на Краля (десет пъти): 1959-60, 1960-61, 1964-65, 1971-72, 1975-76, 1984-85, 1990-91, 1991-92, 1995-96, 2012-13.
Суперкупа на Испания (четири пъти): 1940, 1951, 1985 и 2014.
Финалист за КЕШ, Шампионската лига (два пъти): 1973-1974, 2013-2014.
Междуконтинентална купа (един път): 1974
КНК (един път): 1961-1962
Лига Европа (три пъти): 2010, 2012 и 2018
Суперкупа на Европа (три пъти): 2010, 2012 и 2018.
Атлетико Мадрид е основан на 26 април 1903 г. под името Athletic Club de Madrid от трима баски студенти, живеещи в Мадрид. През 1928 г. отборът е поканен да се присъедини към Примера Дивисион. След 2 сезона обаче Атлетико изпада в Сегунда Дивисион.
Започването на Гражданската война в Испания отменя за определен период футболната дейност на клубовете. През 1939 г., когато първенството е възстановено, Атлетико е изгубил 8 играчи във войната.
Тимът получава място в Примера Дивисион през сезон 1939/40 като заместник на Овиедо, чийто стадион е разрушен във войната. През този сезон отборът печели първата си титла в шампионата на Испания. Шест години по-късно побеждават Реал Мадрид с 5:0, което до ден днешен е най-голямата им победа над градския съперник.
Под ръководството на Еленио Ерера Атлетико печели титлата в Примера Дивисион през 1950 и 1951 г. Най-добрите години за Атлетико съвпадат с тези на градския съперник Реал Мадрид. Между 1961 и 1980 г. Реал доминират в Испания, като печелят шампионата 14 пъти. През това време единствената заплаха идваща от страна на Атлетико е спечелването на титлата през 1966, 1970, 1973 и 1977 г.
През 1973 г. Атлетико подписва с аржентинския треньор Хуан Карлос Лоренцо. Под негово ръководство отборът печели Примера Дивисион и достига до финал за КЕШ през сезон 1973/74, който губи от Байерн Мюнхен.
Скоро след тази загуба като треньор на клуба пристига Луис Арагонес, с който Атлетико печели Купата на Краля през 1976 г. и Примера Дивисион през 1977 г. Под ръководството на Арагонес отборът печели Купата на Краля и Суперкупата на Испания през 1985 г.
През 1987 г. президент на клуба става Хесус Хил. Новият президент си спечелва репутацията на безкомпромисен ръководител - той наема и уволнява много треньори, за да постигне целите на отбора, който не е печелил титлата в Испания повече от 10 години.
През сезон 1995/96 , под ръководството на Радомир Антич - заветната цел най-после е постигната, като отборът печели дубъл - титлата в Примера Дивисион и Купата на Краля.
Преди смъртта на Хесус Хил през 2004 г., за президент е избран Енрике Сересо. Той привлича в отбора играчи като португалците Коштиня и Маниш и аржентинецът Серхио Агуеро. Въпреки многото пари за трансфери обаче, отборът не успява да спечели голям трофей.
През сезон 2009/10 Атлети стига до първа купа от 15 години насам, завоювайки лелеян евротрофей. "Рохибланкос" са първият отбор, който вдига купата от Лига Европа, надвивайки след продължения английския Фулъм.
Официалните екипи на Атлетико са червено и бяло райе. Стадионът на клуба е Висенте Калдерон, който се намира в Мадрид и е с капацитет от 54 851 места. Това е официалния терен на отбора от пускането му в експлоатация през 1966 г.
Атлетико (Мадрид) - Реал Сосиедад 1:1
Хетафе - Атлетико Мадрид 0:2
Селта - Атлетико Мадрид 1:1
Атлетико Мадрид - Майорка 3:0